《再依韵复足五十六字以见一时无聊之态非诗也》
宋代·杜范

人间总是一虚空，过眼流光过耳风。
方见露芽墙下茁，又嗟霜叶岭头红。
身来作吏双溪上，谁使冲寒一寺中。
急雪随风穿瓦过，强呵冻手作诗穷。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。